标题：庾亮
基本信息
  
明帝即位，任中书监，为王敦所忌，托病去官。太宁三年（325）明帝卒，庾亮为中书令，与王导共辅6岁太子司马衍（晋成帝）继位，庾太后临朝，政事决断于亮。苏峻以平王敦、沈充功，进冠军将军，历职太守，统精兵万人。咸和二年(327)，庾亮拟夺其兵权，苏峻与祖约以诛执政庾亮为名，联合举兵反晋，亮任都督，专征讨事。建康陷落，奔浔阳（今江西九江）投温峤，不得已共推陶侃为盟主。乱平后出为豫州刺史，镇芜湖。九年六月陶侃卒，庾亮以帝舅领江、荆、豫三州刺史，都督六州诸军事，镇武昌。咸康五年（339）四月王导卒，朝廷以其为司徒、扬州刺史、录尚书事。庾亮不就，以弟庾冰为中书监。咸康六年正月病卒。
庾亮生平
庾亮（289—340），字元规，东晋颍川鄢陵（河南鄢陵西北）人。咸和九年任江、豫、荆三州刺史。
庾亮为北方南迁士族子弟，年16，随父在会稽，巍然自守，风格峻雅，时人惮其方严。晋元帝为镇东时，闻其名任为西曹椽。及引见，见其风情都雅，甚为器重，由是聘庾亮之妹为皇太子妃，太子即位，其妹立为明帝皇后。于是庾亮历任元帝、明帝、成帝三朝大臣。太宁二年（324年），参与讨平王敦之乱，攻灭吴兴豪族沈充，为东晋王朝建功立勋。三年，受遗诏与王导等辅立成帝，任中书令，执掌朝政。
庾亮执掌朝政后，不以外戚偷荣昧进，自奉兼正，并向朝廷表示“臣于陛下，后之兄也……悠悠六合皆私其姻，人皆有私，则天下无公矣……是以疏附则信、姻进则疑，疑积于百姓之心，则祸成于重闺之内矣。因此他一改前任王导辅政以宽和得众的做法，不讲情面，均按法规办事，不为群臣所理解。加上明帝在褒奖升任大臣的遗诏中未提及陶侃、祖约的功勋。陶、祖却疑是庾亮删除，并流传怨言。庾亮担心因此发生动乱而任温峤为江州刺史，以便接应支援。同时，修筑京都建康（今南京）城廓，巩固防务。咸和初，苏竣大量接纳亡命之徒，独断专行，乱施刑威。亮觉察峻将为祸乱，拟夺峻兵权，调回朝廷任为大司农。满朝均认为不妥。峤亦上书劝阻，亮又力排众议，不予采纳。苏峻遂联合祖约举兵反叛。温峤得知后，准备派兵东下保卫京都，亮又不同意，并致书与温峤云：“吾忧西陲（时陶侃任征西将军，镇守荆州，在建康西面），过于历阳（时苏峻任历阳内史），足下无过雷池一步。”不久，苏峻派大将韩晃攻宣城，亮遣军抵御，不能制止，苏峻乘胜进兵京都，亮督都军征讨，战于建阳门外，军未到阵，士众弃甲逃走，京都沦滔。庾亮只得乘小船逃奔浔阳，与温峤商议推陶侃为盟主。侃至浔阳，众议侃将杀亮以谢天下，庾亮也很害怕。两人相会，侃见其风流儒雅，气度不凡，产生好感，不觉便对亮有讽意地说：“君侯修石头（即修康城）以防我，今日为何反来相求？”亮即引咎自责。峤设宴招待，谈宴终日，隔阂逐渐消除，气氛开始趋于融洽。亮啖荞头，留下根须。侃问：“留此何用？”亮答：“还可以种。”侃称叹良久，说：“非为风流，兼有为政之实。”侃峤遂出兵勤王，斩苏峻于阵。京都解围，成帝脱险后至温峤船中，亮即晋见皇帝屈膝下拜，以额伏地，泣不成声。帝命群臣与亮同升御坐。第二天，亮又顿首至地，请求辞官回家。帝不允许，遣尚书侍中持手诏慰喻：“此社稷之难，非舅之过。”于是庾亮请求外镇自效，出为平西将军，假节（古代使臣出行，持节作为凭证，叫假节）豫州刺史，镇守芜湖。不久，后将军郭默据守湓口反叛。庾亮上表请求亲征，成帝诏令以本官加征讨都督，率兵二万，会同太尉陶侃征讨。乱平，亮还镇芜湖，不受爵赏，侃劝其接受，仍然苦辞。朝廷进号征西将军，又坚决谦让。陶侃卒，庾亮升迁都督江、荆、豫、益、梁、雍六州诸军事，领江、荆、豫三州刺史，进号征西将军，开府仪同三司假节。亮坚决辞让开府，迁镇武昌。
庾亮于咸和年间，在江州(今江西九江)建有庾楼，楼下有三啸堂，楼南有一古槐，几经兴废，于咸丰三年毁于兵灾。现在有因之命名的“庾亮南路”、“庾亮北路”。庾亮楼为古代江州名胜之一，诗人墨客，多爱登楼眺望，饮酒吟诗，留下不少名诗作。白居易在任江州司马时，诗中曾多次提到庾楼，如“牢落江湖意，新年上庾楼”；“三百年来庾楼上，曾经多少望乡人。”
人物功绩
按：古代那些为国家统一努力的英雄，即使是失败的依然受到人们尊敬。东晋历史上，人们对那些积极北伐的人物也都是表示赞同。比如庾亮北伐虽然没有成功，但是依然受到尊敬。这次北伐主要教训是因为兵力过于分散，与李寿和石虎同时开战。派邓岳和赵松南北两路攻李寿，攻打石虎也是多路，陈嚣出子午谷，毛宝出邾城，这样的部署是当时东晋国力难以支持的。庾亮推辞了入朝担任丞相，选择了北伐这项艰难的事业，这已经表明了他的品德是高尚的，尽管政治、军事才能方面有缺点，但是依然是值得敬重的。这次北伐西线收复了大片国土，东线失利。在东线战况也不是人们一般认为的一无是处。石虎当时正攻打晋藩段氏，庾亮主张北伐能支援幽州北部的段氏和辽东晋藩慕容氏，这比起消极保守的要进步。从战略选择方向看也是有一些可取之处。毛宝被任命为豫州刺史任前锋，他在邾城失利，但是不是现在一般认为的在长江北岸的邾城，而应该是在山东的邾城，由于历史上邾城的迁徙也使对这次战役的发生地造成误解。庾亮既然要北伐自然不会把担任前锋的豫州刺史派回长江边，庾亮自己都北上襄阳接应各路，担任前锋的毛宝自然也是向北攻打，他应该是一直攻打到了山东的邾城，能控制青州迅速和段氏、慕容氏取得联系，这也符合军事目的，在此之前的晋朝也与石虎在青州南北交锋，咸康初，晋军一直攻打到琅琊的费县，青州这里是双方争夺的要害地区。从后来的战局发展看，毛宝失利是孤军深入，后方遭到攻击造成的，他仅仅万人的部队面临数倍的攻击而失利不是他个人的责任，石虎集中近十万的部队反攻，从攻占邾城后，才向汝南、义阳、江夏和沔东地区进攻，也表明战役最初不是在长江边进行的，石虎的进攻被李阳击败，仅仅掠夺七千户百姓退兵，双方再次以淮河为界。
史籍记载
晋书 卷七十三
  九江庾亮楼庾亮，字元规，明穆皇后之兄也。父琛，在《外戚传》。亮美姿容，善谈论，性好《庄》《老》，风格峻整，动由礼节，闺门之内，不肃而成，时人或以为夏侯太初、陈长文之伦也。年十六，东海王越辟为掾，不就，随父在会稽，嶷然自守。时人皆惮其方俨，莫敢造之。
元帝为镇东时，闻其名，辟西曹掾。及引见，风情都雅，过于所望，甚器重之，由是聘亮妹为皇太子妃。亮固让，不许。转丞相参军。预讨华轶功，封都亭侯，转参丞相军事，掌书记。中兴初，拜中书郎，领著作，侍讲东宫。其所论释，多见称述。与温峤俱为太子布衣之好。时帝方任刑法，以《韩子》赐皇太子，亮谏以申韩刻薄伤化，不足留圣心，太子甚纳焉。累迁给事中、黄门侍郎、散骑常侍。时王敦在芜湖，帝使亮诣敦筹事。敦与亮谈论，不觉改席而前，退而叹曰：「庾元规贤于裴顾远矣！」因表为中领军。
明帝即位，以为中书监，亮上书让曰：
臣凡庸固陋，少无殊操，昔以中州多故，旧邦丧乱，随侍先臣，远庇有道，爰容逃难，求食而已。不悟徼时之福，遭遇嘉运。先帝龙兴，垂异常之顾，既眷同国士，又申以婚姻，遂阶亲宠，累忝非服。弱冠濯缨，沐浴芳风，频烦省闼，出总六军，十余年间，位超先达。无劳受遇，无与臣比。小人禄薄，福过灾生，止足之分，臣所宜守。而偷荣昧进，日尔一日，谤讟既集，上尘圣朝。始欲自闻，而先帝登遐，区区微诚，竟未上达。
陛下践阼，圣政惟新，宰辅贤明，庶僚咸允，康哉之歌，实存于至公。而国恩不已，复以臣领中书。臣领中书，则示天下以私矣。何者？臣于陛下，后之兄也。姻娅之嫌，与骨肉中表不同。虽太上至公，圣德无私，然世之丧道，有自来矣。悠悠****，皆私其姻，人皆有私，则天下无公矣。是以前后二汉，咸以抑后党安，进婚族危。向使西京七族、东京六姓皆非姻族，各以平进，纵不悉全，决不尽败。今之尽败，更由姻昵。
臣历观庶姓在世，无党于朝，无援于时，植根之本轻也薄也。苟无大瑕，犹或见容。至于外戚，凭托天地，连势四时，根援扶疏，重矣大矣。而或居权宠，四海侧目，事有不允，罪不容诛。身既招殃，国为之弊。其故何邪？由姻媾之私群情之所不能免，是以疏附则信，姻进则疑。疑积于百姓之心，则祸成于重闺之内矣。此皆往代成鉴，可为寒心者也。夫万物之所不通，圣贤因而不夺。冒亲以求一寸之用，未若防嫌以明至公。今以臣之才，兼如此之嫌，而使内处心膂，外总兵权，以此求治，未之闻也；以此招祸，可立待也。虽陛下二相明其愚款，朝士百僚颇识其情，天下之人安可门到户说使皆坦然邪！
夫富贵荣宠，臣所不能忘也；刑罚贫贱，臣所不能甘也。今恭命则愈，违命则苦，臣虽不达，何事背时违上，自贻患责邪？实仰览殷鉴，量己知弊，身不足惜，为国取悔，是以悾悾屡陈丹款。而微诚浅薄，未垂察谅，忧惶屏营不知所措。愿陛下垂天地之鉴，察臣之愚，则臣虽死之日，犹生之年矣。
疏奏，帝纳其言而止。
王敦既有异志，内深忌亮，而外崇重之。亮忧惧，以疾去官。复代王导为中书监。及敦举兵，加亮左卫将军，与诸将距钱凤。及沈充之走吴兴也，又假亮节、都督东征诸军事，追充。事平，以功封永昌县开国公，赐绢五千四百匹，固让不受。转护军将军。
及帝疾笃，不欲见人，群臣无得进者。抚军将军、南顿王宗，右卫将军虞胤等，素被亲爱，与西阳王羕将有异谋。亮直入卧内见帝，流涕不自胜。既而正色陈羕与宗等谋废大臣，规共辅政，社稷安否，将在今日，辞旨切至。帝深感悟，引亮升御座，遂与司徒王导受遗诏辅幼主。加亮给事中，徙中书令。太后临朝，政事一决于亮。
先是，王导辅政，以宽和得众，亮任法裁物，颇以此失人心。又先帝遗诏褒进大臣，而陶侃、祖约不在其例，侃、约疑亮删除遗诏，并流怨言。亮惧乱，于是出温峤为江州以广声援，修石头以备之。会南顿王宗复谋废执政，亮杀宗而废宗兄羕。宗，帝室近属，羕，国族元老，又先帝保傅，天下咸以亮翦削宗室。
琅邪人卞咸，宗之党也，与宗俱诛。咸兄阐亡奔苏峻，亮符峻送阐，而峻保匿之。峻又多纳亡命，专用威刑，亮知峻必为祸乱，征为大司农。举朝谓之不可，平南将军温峤亦累书止之，皆不纳。峻遂与祖约俱举兵反。温峤闻峻不受诏，便欲下卫京都，三吴又欲起义兵，亮并不听，而报峤书曰：「吾忧西陲过于历阳，足下无过雷池一步也。」既而峻将韩晃寇宣城，亮遣距之，不能制，峻乘胜至于京都。诏假亮节、都督征讨诸军事，战于建阳门外。军未及阵，士众弃甲而走。亮乘小船西奔，乱兵相剥掠，亮左右射贼，误中柂工，应弦而倒，船上咸失色欲散。亮不动容，徐曰：「此手何可使著贼！」众心乃安。
亮携其三弟怿、条、翼南奔温峤，峤素钦重亮，虽在奔败，犹欲推为都统。亮固辞，乃与峤推陶侃为盟主。侃至寻阳，既有憾于亮，议者咸谓侃欲诛执政以谢天下。亮甚惧，及见侃，引咎自责，风止可观。侃不觉释然，乃谓亮曰：「君侯修石头以拟老子，今日反见求耶！」便谈宴终日。亮啖薤，因留白。侃问曰：「安用此为？」亮云：「故可以种。」侃于是尤相称叹云：「非惟风流，兼有为政之实。」
既至石头，亮遣督护王彰讨峻党张曜，反为所败。亮送节传以谢侃，侃答曰：「古人三败，君侯始二。当今事急，不宜数耳。」又曰：「朝政多门，用生国祸。丧乱之来，岂独由峻也！」亮时以二千人守白石垒，峻步兵万余，四面来攻，众皆震惧。亮激厉将士，并殊死战，峻军乃退，追斩数百级。
峻平，帝幸温峤舟，亮得进见，稽颡鲠噎，诏群臣与亮俱升御坐。亮明日又泥首谢罪，乞骸骨，欲阖门投窜山海。帝遣尚书、侍中手诏慰喻：「此社稷之难，非舅之责也。」亮上疏曰：
臣凡鄙小人，才不经世，阶缘戚属，累忝非服，叨窃弥重，谤议弥兴。皇家多难，未敢告退，遂随牒展转，便烦显任。先帝不豫，臣参侍医药，登遐顾命，又豫闻后事，岂云德授，盖以亲也。臣知其不可，而不敢逃命，实以田夫之交犹有寄托，况君臣之义，道贯自然，哀悲眷恋，不敢违距。且先帝谬顾，情同布衣，既今恩重命轻，遂感遇忘身。加以陛下初在谅闇，先后亲览万机，宣通外内，臣当其地，是以激节驱驰，不敢依违。虽知无补，志以死报。而才下位高，知进忘退，乘宠骄盈，渐不自觉。进不能抚宁外内，退不能推贤宗长，遂使四海侧心，谤议沸腾。
祖约、苏峻不堪其愤，纵肆凶逆，事由臣发。社稷倾覆，宗庙虚废，先后以忧逼登遐，陛下旰食逾年，四海哀惶，肝脑涂地，臣之招也，臣之罪也。朝廷寸斩之，屠戮之，不足以谢祖宗七庙之灵；臣灰身灭族，不足以塞四海之责。臣负国家，其罪莫大，实天所不覆，地所不载。陛下矜而不诛，有司纵而不戮。自古及今，岂有不忠不孝如臣之甚！不能伏剑北阙，偷存视息，虽生之日，亦犹死之年，朝廷复何理齿臣于人次，臣亦何颜自次于人理！
臣欲自投草泽，思愆之心也，而明诏谓之独善其身。圣旨不垂矜察，所以重其罪也。愿陛下览先朝谬授之失，虽垂宽宥，全其首领，犹宜弃之，任其自存自没，则天下粗知劝戒之纲矣。
疏奏，诏曰：
省告恳恻，执以感叹，诚是仁舅处物宗之责，理亦尽矣。若大义既不开塞，舅所执理胜，何必区区其相易夺！
贼峻奸逆，书契所未有也。是天地所不容，人神所不宥。今年不反，明年当反，愚智所见也。舅与诸公勃然而召，正是不忍见无礼于君者也。论情与义，何得谓之不忠乎！若以己总率征讨，事至败丧，有司宜明直绳，以肃国体，诚则然矣。且舅遂上告方伯，席卷来下，舅躬贯甲胄，贼峻枭悬。大事既平，天下开泰，衍得反正，社稷乂安，宗庙有奉，岂非舅二三方伯忘身陈力之勋邪！方当策勋行赏，岂复议既往之咎乎！
且天下大弊，死者万计，而与桀寇对岸。舅且当上奉先帝顾托之旨，弘济艰难，使衍冲人永有凭赖，则天下幸甚。
亮欲遁逃山海，自暨阳东出。诏有司录夺舟船。亮乃求外镇自效，出为持节、都督豫州扬州之江西宣城诸军事、平西将军、假节、豫州刺史，领宣城内史。亮遂受命，镇芜湖。
顷之，后将军郭默据湓口以叛，亮表求亲征，于是以本官加征讨都督，率将军路永、毛宝、赵胤、匡术、刘仕等步骑二万，会太尉陶侃俱讨破之。亮还芜湖，不受爵赏。侃移书曰：「夫赏罚黜陟，国之大信，窃怪矫然，独为君子。」亮曰：「元帅指捴，武臣效命，亮何功之有！」遂苦辞不受。进号镇西将军，又固让。初，以诛王敦功，封永昌县公。亮比陈让，疏数十上，至是许之。陶侃薨，迁亮都督江、荆、豫、益、梁、雍六州诸军事，领江、荆、豫三州刺史，进号征西将军、开府仪同三司、假节。亮固让开府，乃迁镇武昌。
时王导辅政，主幼时艰，务存大纲，不拘细目，委任赵胤、贾宁等诸将，并不奉法，大臣患之。陶侃尝欲起兵废导，而郗鉴不从，乃止。至是，亮又欲率众黜导，又以谘鉴，而鉴又不许。亮与鉴笺曰：
昔于芜湖反覆谓彼罪虽重，而时弊国危，且令方岳道胜，亦足有所镇压，故共隐忍，解释陶公。自兹迄今，曾无悛改。
主上自八九岁以及成人，入则在宫入之手，出则唯武官小人，读书无从受音句，顾问未尝遇君子。侍臣虽非俊士，皆时之良也，知今古顾问，岂与殿中将军、司马督同年而语哉！不云当高选侍臣，而云高选将军、司马督，岂合贾生愿人主之美，习以成德之意乎！秦政欲愚其黔首，天下犹知不可，况乃欲愚其主哉！主之少也，不登进贤哲以辅导圣躬。春秋既盛，宜复子明辟。不稽首归政，甫居师傅之尊；成人之主，方受师臣之悖。主上知君臣之道不可以然，而不得不行殊礼之事。万乘之君，寄坐上九，亢龙之爻，有位无人。挟震主之威以临制百官，百官莫之敢忤。是先帝无顾命之臣，势屈于骄奸而遵养之也。赵贾之徒有无君之心，是而可忍，孰不可忍！
且往日之事，含容隐忍，谓其罪可宥，良以时弊国危，兵甲不可屡动，又冀其当谢往衅，惧而修己。如顷日之纵，是上无所忌，下无所惮，谓多养无赖足以维持天下。公与下官并蒙先朝厚顾，荷托付之重，大奸不扫，何以见先帝于地下！愿公深惟安国家、固社稷之远算，次计公之与下官负荷轻重，量其所宜。
鉴又不许，故其事得息。
时石勒新死，亮有开复中原之谋，乃解豫州授辅国将军毛宝，使与西阳太守樊峻精兵一万，俱戍邾城。又以陶称为南中郎将、江夏相，率部曲五千人入沔中。亮弟翼为南蛮校尉、南郡太守，镇江陵。以武昌太守陈嚣为辅国将军、梁州刺史，趣子午。又遣偏军伐蜀，至江阳，执伪荆州刺史李闳、巴郡太守黄植，送于京都。亮当率大众十万，据石城，为诸军声援，乃上疏曰：「蜀胡二寇凶虐滋甚，内相诛锄，众叛亲离。蜀甚弱而胡尚强，并佃并守，修进取之备。襄阳北接宛许，南阻汉水，其险足固，其土足食。臣宜移镇襄阳之石城下，并遣诸军罗布江沔。比及数年，戎士习练，乘衅齐进，以临河洛。大势一举，众知存亡，开反善之路，宥逼协之罪，因天时，顺人情，诛逋逆，雪大耻，实圣朝之所先务也。愿陛下许其所陈，济其此举。淮泗寿阳所宜进据，臣辄简练部分。乞槐棘参议，以定经略。」帝下其议。时王导与亮意同，郗鉴议以资用未备，不可大举。亮又上疏，便欲迁镇。会寇陷邾城，毛宝赴水而死。亮陈谢，自贬三等，行安西将军。有诏复位。寻拜司空，余官如故，固让不拜。
亮自邾城陷没，忧慨发疾。会王导薨，征亮为司徒、扬州刺史、录尚书事，又固辞，帝许之。咸康六年薨，时年五十二。追赠太尉，谥曰文康。丧至，车驾亲临。及葬，又赠永昌公印绶。亮弟冰上疏曰：「臣谨详先事，亦会闻臣亮对臣等之言，恳恳于斯事。是以屡自陈请，将迄十年。岂直好让而不肃恭，顾曩时之衅近出宇下，加先帝神武，算略兼该，是以役不逾时，而凶强馘灭。计之以事，则功归圣主，推之于运，则胜非人力。至如亮等，因圣略之弘，得效所职，事将何论！功将何赏！及后伤蹶，责逾先功，是以陛下优诏听许。亮实思自效以报天德，何悟身潜圣世，微志长绝，存亡哀恨，痛贯心膂。愿陛下发明诏，遂先恩，则臣亮死且不朽。」帝从之。亮将葬，何充会之，叹曰：「埋玉树于土中，使人情何能已！」
初，亮所乘马有的颅，殷浩以为不利于主，劝亮卖之。亮曰：「曷有己之不安而移之于人！」浩惭而退。亮在武昌，诸佐吏殷浩之徒，乘秋夜往共登南楼，俄而不觉亮至，诸人将起避之。亮徐曰：「诸君少住，老子于此处兴复不浅。」便据胡床与浩等谈咏竟坐。其坦率行己，多此类也。三子彬、羲、龢。